इलियाना डी'क्रूज़

इलियाना डी 'क्रूज़ (जन्म 01 नवम्बर 1986) एक भारतीय फिल्म अभिनेत्री हैं, जो मुख्य रूप से तेलुगु भाषा की फिल्मों में अभिनय करती हैं। उन्होंने अपना कैरियर एक मॉडल के रूप में शुरू किया और 2006 में वाय॰वी॰एस॰ चौधरी की तेलुगू फिल्म देवदासु से अपने फिल्मी कैरियर की शुरुआत की। उसके बाद उन्होंने व्यावसायिक रूप से सफल फिल्म पोक्किरी (2006), जलसा (2008) और किक में अभिनय किया और अपने आप को तेलुगू सिनेमा की अग्रणी अभिनेत्रियों में स्थापित किया। 2017 में बादशाहो में काम कर चुकी है।

प्रारंभिक जीवन 
इलियाना का जन्म मुंबई, महाराष्ट्र में हुआ। वे अपनी माता-पिता की दूसरी संतान हैं। उनके पिता गोवा के एक कैथोलिक हैं, जबकि उनकी माता ईसाई हैं जो कि इस्लाम से धर्मांतरित हुई हैं। उनके तीन भाई-बहन हैं, सबसे बड़ी बहन का नाम फराह है, एक छोटा भाई रीस और एक छोटी बहन है जिसका नाम एरिन है। उनका पहला नाम ग्रीक पुराण से आता है। बचपन में वे कई वर्षों तक गोवा में रहती थीं।

कैरियर

शुरुआती सफर  
डी'क्रूज़ ने 2006 में तेलुगू भाषा की रोमांस फिल्म देवदासु से अपनी फिल्मी कैरियर की शुरुआत की जिसके निर्देशक वाय॰वी॰एस॰ चौधरी थे। उन्होंने इलियाना को राकेश रोशन द्वारा निर्देशित फेयर एंड लवली की विज्ञापन फिल्म में देखा था। आलोचकों ने उनकी काफी प्रशंसा की थी, विशेष रूप से उनकी शारीरिक रचना की और चेहरे की; आइडियलब्रेन की जीवी ने लिखा है कि इलियाना ने "अपनी शुरुआत काफी अच्छी की है। वे अभिनय तो अच्छा करती ही हैं साथ ही उनकी शारीरिक बनावट भी काबिले तारीफ है जिसे हर महिला हासिल करना चाहेगी। उनकी टाँगें लम्बी है और शारीरिक रूप से काफी खूबसूरत हैं", हालाँकि इंडियाग्लिट्ज की एक समीक्षा में कहा कि उनके पास "एक तराशा हुआ शरीर है और एक मर-मिटने वाली बनावट।" देवदासु के मुख्य अभिनेता राम ने भी अपनी एक्टिंग कैरियर की शुरुआत इसी से की थी, जो साल की प्रथम प्रमुख कमर्शियल हिट बनी और जिसने अंततः  14 करोड़ की कमाई की, यद्यपि इलियाना को इस फिल्म के लिए फिल्मफेयर अवार्ड फॉर बेस्ट फिमेल डेबुटेंट दिया गया। उनकी अगली फिल्म एक्शन फ्लिक पोक्किरी थी जिसके मुख्य कलाकार महेश बाबू थे, इस फिल्म में इलियाना ने एक एरोबिक्स शिक्षक का रोल किया था जो एक भ्रष्ट पुलिस द्वारा उत्पीड़ित है। इस फिल्म को वित्तीय आधार पर काफी सफलता प्राप्त हुई और उस समय तक की वह सर्वाधिक लाभ अर्जित करने वाली तेलुगु फिल्म बनी, साथ ही साथ यह इलियाना के लिए अब तक की सबसे बड़ी कमर्शियल हिट फिल्म रही। 

बाद में उसी वर्ष उन्होंने केडी (2006) से तमिल भाषा की फिल्म में अपनी शुरुआत की। हालाँकि यह फिल्म बॉक्स ऑफिस पर उतनी अच्छी नहीं रही, फिर भी डी 'क्रूज़ इतनी व्यस्त थीं कि उन्हें कई फिल्मों की पेशकश को अस्वीकार करना पड़ रहा था। उनकी तेलुगू फिल्म खतरनाक (2006) जिसमें उन्होंने रवि तेजा के साथ अभिनय किया, उतनी अच्छी नहीं रही जितनी कि उम्मीद की जा रही थी, फिर भी उनके ग्लैमर भरे प्रदर्शन के लिए उन्हें श्रेय दिया गया और उनकी पहचान दर्शकों में बनी रही।  बाद में उनके कैरियर में एक बड़ा झटका तब लगा जब उनकी फिल्म राखी (2006) और मुन्ना (2007) गंभीर और आर्थिक रूप से असफल साबित हुई।

2007-वर्तमान 
डी 'क्रूज़' का कैरियर एक बार फिर अच्छे मोड़ पर तब आया जब 2007 में उनकी फिल्म अता को सराहा गया, इसमें उन्होंने सिद्धार्थ के साथ अभिनय किया। सत्या के रूप में अपने अभिनय के लिए उन्हें काफी सराहा गया, जो कि एक कॉलेज छात्रा हैं और गृह मंत्री के कुटिल बेटे से भागती फिरती है और उसके निशाने पर तब आती हैं जब वे उसके अपराध के लिए सजा माँगने के लिए मोर्चा करती है। आइडलब्रेन ने उन्हें "सुंदर" और "आँखों के सुकून" के रूप में वर्णित किया है। 2008 में उन्होंने जलसा में पवन कल्याण के साथ मुख्य भूमिका निभाई। वर्तमान में वे दक्षिण भारतीय फिल्म उद्योग में सर्वाधिक महँगी अभिनेत्री मानी जाती हैं, जिन्हें यथा 2008, पारिश्रमिक के रूप में  1.75 करोड़ दिया जाता है। उनकी रवि तेजा के साथ 2009 की फिल्म जिसका शीर्षक किक था, को बॉक्स ऑफिस पर हिट घोषित किया गया। उसके बाद 2009 में उन्होंने विष्णु मंचु के साथ रेचिपो और वाय॰वी॰एस॰ चौधरी की सलीम में अभिनय किया, दोनों ही फिल्में बॉक्स ऑफिस पर असफल रही। 
इलियाना ने हाल ही में शक्ति की शूटिंग समाप्त की है, जहाँ उन्होंने जूनियर एन॰टी॰आर॰ के साथ काम किया है, इससे पहले वे राखी में इनके साथ काम कर चुकी हैं। पुरी जगंनाध ने अपनी आगामी फिल्म नेनु ना राकशसी के लिए उन्हें अनुबंधित किया है। वर्ष 2006 में पोक्किरी की भारी सफलता के बाद पूरी के साथ इलियाना की यह दूसरी फिल्म होगी। 
उन्होंने कन्नड फिल्म हुडुगा हुडुगी के लिए एक आइटम गीत भी किया है जिसके बोल हैं "इलियाना इलियाना"।
वर्तमान में इलियाना हिन्दी फिल्म 3 इडियट्स के तेलूगू और तमिल रूपान्तर के लिए शूटिंग शुरू करेंगी, जहाँ वह करीना कपूर की भूमिका निभाएँगी। एस॰ शंकर इसका निर्देशन करेंगे। उनकी अगली पेशकश अनुराग बसु की फिल्म बर्फी होगी जिसमें इलियाना, रणबीर कपूर के साथ काम करेंगी।

फिल्मों की सूची 
{| border="2" cellpadding="4" cellspacing="0" style="margin:1em 1em 1em 0;background:#f9f9f9;border:1px #aaa solid;border-collapse:collapse;font-size:95%"
|- bgcolor="#CCCCCC" align="center"
! वर्ष 
! फिल्म 
! भूमिका 
! भाषा 
! नोट्स 
|-
| rowspan="5"|2006 
| देवदासु 
| भानुमति कटमराजू 
| तेलुगू 
| विजेता, फ़िल्मफ़ेयर बेस्ट फिमेल डेबुट (दक्षिण)
|-
| पोक्किरी  
| श्रुति 
| तेलुगू 
| 
|-
| केडी 
| आरती 
| तमिल 
| 
|-
| खतरनाक  
| नक्षत्र 
| तेलुगू 
| 
|-
| राखी 
| त्रिपुरा 
| तेलुगू 
| 
|-
| rowspan="2"|2007 
| मुन्ना 
| निधि 
| तेलुगू 
| 
|-
| अटा  
| सत्या 
| तेलुगू 
| 
|-
| rowspan="2"|2008 
| जलसा 
| भाग्यमाति 
| तेलुगू 
| विजेता, संतोषम सर्वश्रेष्ठ अभिनेत्री पुरस्कारनामज़द, तेलुगू फ़िल्मफ़ेयर सर्वश्रेष्ठ अभिनेत्री पुरस्कार
|-
| भले दोंगालू 
| ज्योति 
| तेलुगू 
| 
|-
| rowspan="3"|2009 
| किक 
| नैना 
| तेलुगू 
| नामज़द, तेलुगू फ़िल्मफ़ेयर सर्वश्रेष्ठ अभिनेत्री पुरस्कार
|-
| रेचिपो  
| कृष्ण वेणी 
| तेलुगू 
| 
|-
| सलीम 
| सत्यवति 
| तेलुगू 
| 
|-
| rowspan="1"|2010 
| हुडुगा हुडुगी 
| स्वयं 
| कन्नड़
| विशेष उपस्थिति
|-
| rowspan="2"|2011 
| नेनू न रक्शासी 
| 
| तेलुगू 
| 
|-
| शक्ति 
| 
| तेलुगू 
| फिल्मांकन
|-
| rowspan="4"|2012 
| नन्बन 
| 
| तमिल 
| 
|-
| जुलाई
|
| तेलुगू 
|
|-
| देवुड़ू चेसीना मनुशुलु 
|
| तेलुगू 
|
|-
| बर्फी! 
| 
| हिंदी 
| 
|- 
| rowspan="2"|2013 
| फटा पोस्टर निकला हीरो|
| हिंदी
|
|-
| मैं तेरा हीरो| 
| हिंदी
|
|-
|2016
| रुस्तम| 
| हिंदी
|
|}

 पुरस्कार 
 विजित 

 फ़िल्मफ़ेयर बेस्ट फिमेल डेब्यू (दक्षिण) - देवदासु (2006)
 संतोषम सर्वश्रेष्ठ अभिनेत्री पुरस्कार - जलसा (2008)

 नामांकन 

 फ़िल्मफ़ेर अवॉर्ड्स साउथ
 2008: सर्वश्रेष्ठ तेलुगू अभिनेत्री - जलसा 
 2009: सर्वश्रेष्ठ तेलुगू अभिनेत्री - किक'' (2009)

इन्हें भी देखें 
 हुमा क़ुरैशी (अभिनेत्री)
 सामन्था रूथ प्रभु
 सना खान
 हर्षिका पूनच्चा
 एली एवराम
 राय लक्ष्मी

सन्दर्भ

बाहरी कड़ियाँ 
 
 

1987 में जन्मे लोग
जीवित लोग
हिन्दी अभिनेत्री
भारतीय ईसाई
मुंबई के लोग
गोवा के लोग
कोंकणी लोग
फ़िल्मफ़ेयर पुरस्कार विजेता
तेलुगू अभिनेत्री